google/wiki40b huggingface dataset:
Al Jarreau

Bakgrunn

Al Jarreaus far var pastor i en syvendedagsadventistmenighet, og moren var pianist i menigheten. Faren var også sanger. Jarreaus første sangopptreden var som medlem av et kirkekor.

Karriere

Han valgte en karriere som sosialarbeider etter å ha tatt bacheloreksamen i psykologi ved Ripon College, men i løpet av 1970-årene bestemte han seg for å prøve seg innen showbusiness. Han begynte som sanger og pianist på flere små klubber langs vestkysten, spesielt California. I 1975 ga han ut albumet We Got By, som med sin blanding av pop, funk og jazz fikk svært god mottagelse.

Jarreau i Norge

Det var Kari Diesen d.y. som  brakte en svært ukjent Jarreau til Oslo for første gang. Han ga da en konsert på Club 7 den 3. februar 1977, dokumentert i et halvtimes NRK-program like efter, og fulgt opp med to konserter i Chateau Neuf i november 1977. Året efter ble han bestselger også i USA, og gjorde sin første verdensturné. Den 4. februar 1981 spilte han i et utsolgt Oslo Konserthus som ikke passet med Jarreau sin elektriske musikk, men den 14 år gamle Silje Nergaard ga ham en rose på scenen.
Den 13. februar 1987 fremførte han sin nyutkomne «L is for lover» foran tre tusen i Skedsmohallen, med David Sanborn og septett som oppvarmingsband. Den 3. desember 1988, sang han to låter fra sin ferske Heart's Horizon i LørDan. Han komponerte tittelmusikken til «Bøllen og Blondinen», som hadde NRK-premiere 29. mars 1989. Den 3. april 1989 holdt han konsert i Skedsmohallen, med blant andre Abraham Laboriel på bass. Jarreaus underholdt i åpningskonserten ved Moldejazz den 15. juli 1996. Samme år lanserte han Best of Jarreau i Oslo Konserthus den 22. oktober og i Storsalen på Harstad kulturhus den 24. oktober. Sommeren 2004 var han i Norge med kvintett for å lansere platen Accentuate The Positive, først i Trondheims Olavshallen den 4. august, i Oslo Konserthus]] den 5. august og i Stavanger konserthus den 27. oktober. Ved Sildajazz i Haugesund hadde han to konserter den 10. august 2005. Samme høst spilte han inn duetten  «We Should Be Happier By Now» med Silje Nergaard, utgitt på hennes «Be Still My Heart – The Essential» fra 2005. Med Norddeutscher Rundfunk radiostorband opptrådte han nok en gang i Oslo Konserthus den 8. desember 2007.
Nygård kraftverk (Narvik)

Opprinnelig instalasjon

Nygårdvassdraget ble i 1919 kjøpt av Narvik kommune for å få kraftforsyning til byen og for drift av Ofotbanen. Etter flere års forhandlinger ble det ved stortingsbeslutning først i 1930 avgjort at kraftverket skulle bygges. LKAB ga byggelån og inngikk samtidig en langsiktig kontrakt om kraftforsyning til Ofotbanen og bolagets anlegg i Narvik. 
Det ble opprinnelig satt inn to enfasegeneratorer for banestrømforsyning, hver generator var på 6,25 MVA, 5,25 kV og 15 Hz. Disse var tilknyttet hver sin peltonturbin med horisontal aksel og med to løpehjul og to stråler for hvert hjul. Det var transformatorer for opptransformering til 80 kV som var spenningen på fjernledningen som gikk langs Ofotbanen og Malmbanan. Disse generatorene gikk i samkjøring med Porjus kraftverk i Sverige som leverte kraft til Malmbanan og Ofotbanen. 
De to trefasegeneratorene for alminnelig kraftforsyning til Narvik var hver på 8,0 MVA, 4,2 kV og 50 Hz. Trefasegeneratorene ble drevet av hver sin francisturbin. Disse turbinene var i sin tid de første «høytrykk»-fransisturbiner som ble bygget i Norge. Maksimal ytelse for hele kraftstasjonen var 25 MW, årsproduksjonen var 75 GWh for trefasestrøm og 20 GWh for enfasestrøm. Det var NEBB som leverte generatorene og Kværner Brug som leverte turbinenene.
I 1970 ble Rombak omformerstasjon satt i drift og gikk i sammkjøring med Nygård kraftverk. Senere i 1972 ble så leveransen av banestrøm fra Nygård kraftverk avsluttet, og aggregatene for enfasstrøm stoppet.
Politiets enhet for vandelskontroll og politiattester

Politiets enhet for vandelskontroll og politiattester er en nasjonal enhet i den norske Politi- og lensmannsetaten. Den ble opprettet 1. august 2012 og har landsdekkende ansvar for vandelskontroll og politiattester.
Enheten overtok oppgavene med vandelskontroll og politiattester fra politidistriktene, og ble etablert for å sikre en mer effektiv oppgaveløsning med økt saksmengde og høyere kompleksitet i regelverk og hjemler.
Politiets enhet for vandelskontroll og politiattester er stedsplassert i Vardø og administrativt underlagt Finnmark politidistrikt. Enheten har 24 ansatte.
The History of Rock - Volume 26

The History of Rock - Volume 26 er et dobbeltalbum i serien The History of Rock. Albumet består utelukkende av sanger spilt inn og fremført av The Beatles. Enkelte av sangene, She Loves You, Help!, Can't Buy Me Love, A Hard Day's Night ogTicket to Ride er gjentatt i en live-versjon fra Hollywood Bowl.
Gianluigi Buffon

Landslagskarriere

Buffon debuterte for landslaget mot Russland 29. oktober 1997.
Etter å ha vært reserve for Gianluca Pagliuca under VM 1998 og gått glipp av EM 2000 på grunn av en skade, startet Buffon for Italia under VM 2002 og EM 2004.
I VM i 2006, som Italia vant, ble Buffon kåret til beste keeper og fikk Lev Jasjin-prisen. Buffon er den spilleren med flest kamper for det Italienske landslaget.
Han ble tatt ut i Italias EM-tropp til EM i Frankrike 2016.
Buffon ga seg på landslaget etter tapet mot Sverige i kvalifiseringen til VM 2018.

Involvering i dommerskandalen 2006

12. mai 2006 ble det påstått at fire Juventus-spillere var mistenkt for å ha satset penger på kamper som de selv hadde deltatt i. To av dem skulle ha vært stjernene Gianluigi Buffon og Fabio Cannavaro, ifølge svenske Expressen,, og nevner to cupkamper mot Atalanta i 2006 og i 2005 hvor Juventus tapte. Buffon ble frikjent.
Slakt og stramt arbeidsmarked

Slakt arbeidsmarked er innen sosialøkonomisk teori betegnelsen på et arbeidsmarked der det er overskudd på arbeidssøkere, og dermed lett for arbeidsgivere å besette stillinger, mens det er vanskeligere for arbeidssøkere å få jobb.
Det motsatte er stramt arbeidsmarked, der det er underskudd på arbeidssøkere og dermed vanskelig for arbeidsgivere å besette stillinger, men lettere for arbeidssøkere å få jobb.
Li (Changde)

Li (kinesisk: 澧县 ; pinyin:  Lǐ Xiàn) er et fylke i provinsen  Hunan i Folkerepublikken Kina. Det er underlagt byprefekturet Changde.
Befolkningen var på 877585 innbyggere i 1999.

Kulturminner

Det neolittiske Chengtoushan-funnstedet (Chengtoushan yizhi, 城头山遗址), Pengtoushan-funnstedet (Pengtoushan yizhi, 彭头山遗址 – det navnegivende funnstedet for den neolittiske Pengtoushankulturen) Bashidangfunnstedet (Bashidang yizhi, 八十垱遗址, også av Pengtoushankulturen), og slekten Yus minnebue (Yujia beifang, 余家碑坊), er oppførte på Folkerepublikken Kinas liste over kulturminner.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Mulshidemningen

Mulshidemningen, også kjent under navnet Bihra, er en demning med et vannkraftverk i Mula-elva, delstaten Maharashtra i det sentrale India. Installert effekt er 150 MW. Kraftanlegget ble påbegynt i 1920 og stod ferdig i 1927, med senere utvidelser 1994–2002.
Operatør er konsernet Tata Group.
NM i friidrett 1933

Norgesmesterskapet i friidrett 1933 bestod av flere arrangementer som i 1933 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo fra 26. til 27. august. 
Arrangør var Norges Friidrettsforbund. Kun menn deltok.
Kongepokalvinner ble Einar Tommelstad. 
Se også NM i mangekamp 1933.
PFA Player of the Year

PFA Player of the Year er en engelsk fotballpris som deles ut på slutten av hver sesong i engelsk fotball. Prisen deles ut av spillerunionen Professional Footballers' Association og går til den fotballspilleren medlemmene i unionen synes ha vært den beste gjennom hele inneværende sesong. Spillerne selv avgjør hvem som vinner, og derfor er prisen den mest prestisjefylte i engelsk fotball. Den første prisen ble utdelt i 1974.
Eretris

Utseende

Middelsstore, brune sommerfugler med avrundede vinger. Oversiden er ensfarget brun. Undersiden er brun med mørke tverrstriper og en rad av øyeflekker på bakvingen.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina. Sommerfuglene lever mest i tåkeskog og annen høytliggende skog, gjerne mellom 2000-3000 meter over havet.

Utbredelse

Slekten er utbredt i Mellom-Amerika og langs Andesfjellene i Sør-Amerika, fra Guatemala i nord til Bolivia i sør.
Emo

Emo (forkortelse på engelsk: emotional (emosjonell/følelsesmessig), opprinnelig fransk: esmotion 1570–1580) var opprinnelig en musikksjanger som oppsto i 1980-årene som senere utviklet seg til å bli en mer omfattende identitet/livsstil.

Musikksjanger

Som musikksjanger ble emo ansporet av såkalt hardcore punk, med fokus på følelser, tekst- og vokalmessige elementer. Pionerer innen denne genren var blant andre Rites Of Spring, Embrace, Dag Nasty og Moss Icon. Det geografiske tyngdepunktet lå i begynnelsen rundt Washington D.C. i USA, med Ian MacKayes plateselskap Dischord som det viktigste. Senere ble også andre selskaper, som Gravity Records og Ebullition Records, viktige. Emoen har imidlertid også blitt kritisert for ikke å være «ekte» punk/hardcore. Den toneangivende punk/hardcore-fanzinen Maximum RocknRoll nektet eksempelvis å anerkjenne Still Lifes From Angry Heads with Skyward Eyes da denne kom i 1993. De fleste band fra denne perioden som klassifiseres som emo, regnet seg selv som hardcore-band.

Livsstil

Som identitet/livsstil hadde emo sitt opphav i miljøer rundt enkelte emo-band som slo gjennom rundt 2000, som også delvis var påvirket av grungebølgen i 1990-årene. Viktige band på denne tiden var Jimmy Eat World og Dashboard Confessional, mens J.R. Ewing var et toneangivende band i Norge. Senere har også band som Fall Out Boy blitt knyttet opp mot emosjonell-kulturen. Selv om disse bandene ikke identifiserte seg med emosjonell-livsstilen, var de toneangivende for det som etter hvert utviklet seg til dette.
 
En annen viktig inspirasjon for emo-kulturen, var goth-kulturen, med sin dystre fremtoning, og som livsstil er emo i dag som regel forbundet med mørke klær, mørkt hår og mørk sminke. Som sosiologisk fenomen regnes emo i dag som en subkultur, og personene i disse miljøene, ofte i tenårene, blir gjerne identifisert i utkanten av samfunnet, noe de ofte også vil være enig i selv. Som fenomen representerer emo en kritikk eller avstandstaken fra visse av samfunnets normer, som karriere-jag og konformitet, noe som får uttrykk i en alternativ kultur, emo subkultur. Denne kulturen assosieres ofte med ungdom som har psykiske problemer, og som driver med selvskading, selv om dette ikke på langt nær gjelder alle som befinner seg i kulturer med felles karaktertrekk.
Emo har i stor grad utviklet seg til å bli en betegnelse andre bruker på visse subkulturer med slike og tilsvarende kjennetegn, og ikke alle som blir tillagt denne betegnelse vil si seg enige i den. Mer allment blir det også brukt om holdninger som assosieres med ungdommelig fremmedgjøring fra samfunnets generelle normer.
Struves meridianbue

Oppmålingen

Oppmålingen omfattet trianguleringspunkter på 265 steder i to land, Sverige-Norge og Russland (i dag ti land). Arbeidet startet i 1816 og ble ferdig 40 år senere, i 1855. 
Punktene ligger langs en 282 mil lang bue som strekker seg fra Fuglenes i Norge (70º 40’11 N, 22º30 Ø), over Norrbottens län i Sverige, gjennom Finland, en russisk øy i Finskebukta, ned gjennom Estland, Latvia og Litauen og videre inn i Hviterussland og Moldova for å slutte i Izmail (45º 20 03 N, 30º Ø) ved Svartehavet i Ukraina.
Resultatet ble den første nøyaktige målingen av en stor del av en meridian. Dette gjorde det mulig å regne ut jordens størrelse og var et viktig steg i forskningen om jorden og for konstruksjon av kart. Samarbeidet om Struves meridianbue ble et eksempel på internasjonalt vitenskapelig samarbeid. I dag benyttes GPS for tilsvarende formål (landmåling, kartproduksjon).

En del av verdensarven

Den 15. juli 2005 ble 34 av de opprinnelige målepunktene erklært av UNESCO å tilhøre verdensarven. Alle de nevnte punktene har en eller annen markering; et hull i fjellet, en jernbolt, ei steinrøys eller en obelisk. Oppføringa oppfyller de kulturelle kriteriene II, III og VI.
Ferjesambandet Levanger–Hokstad

Levanger–Hokstad er et ferjesamband i Levanger kommune over den indre Trondheimsfjorden. Det er del av fylkesvei 774 og forbinder Hokstad ferjekai på Ytterøya med fastlandet. Sambandet drives av FosenNamsos Sjø.
Ferjestrekningen er på 9,1 km med en overfartstid på 30 minutter, og blir betjent av MF «Herlaug», med MF «Levanger» som reserveferje, 12 ganger daglig om hverdagen. 2014 var årsdøgntrafikken 182 kjøretøy.
Sambandet oppsto 1964 da ferjesambandet Venneshavn–Kjerringvik–Vangshylla–Hokstad–Levanger fra 1958 ble delt i to enkeltsamband, det andre sambandet ble Vangshylla–Kjerringvik. 
Operatør var Innherredsferja AS og strekningen ble betjent av MF «Innherredsferja». 1981 ble MF «Ytterøy» tatt i bruk, og 2002 MF «Ytterøy  II». 2005 ble sambandet overtatt av Fosen Trafikklag. Fra 2007 ble strekningen betjent av MF «Ytterøyningen», som først ble driftet av Nor-Ferjer AS, fra 2008 Tide Sjø AS og fra 2012 Norled. 1. januar 2015 overtok FosenNamsos Sjø med nye ferjer.
Norsk kaffeinformasjon

Norsk kaffeinformasjon er et opplysningskontor for kaffe. Organisasjonen har som formål å fremme kaffe som et kvalitetsprodukt gjennom kursing og produksjon av opplysningshefter. Organisasjonen gjennomfører også uavhengige tester på kaffeproduksjonsutstyr som espressomaskiner og kaffetraktere, og er organisasjonen bak godkjenningsstempelet «Approved – European Coffee Brewing Center, Oslo» (Godkjent av norsk kaffeinformasjon på folkemunne).
Bidomene-modellen

Bidomene-modellen er en matematisk modell av hjertemuskelens elektriske egenskaper. Den er en kontinuumsmodell basert på forskjeller mellom det ekstracellulære og instracellulære domenet – området på innsiden av og på utsiden av muskelceller – der hver av disse er antatt å eksistere overalt, definert ut fra et lokalt gjennomsnitt. Bidomene-modellen er formulert som et ligningssett, bidomene-ligningene, som sammen med gitte randbetingelser kan løses i et gitt domene.
Bidomene-modellen ble utviklet på slutten av 1970-tallet, første gang presentert av Leslie Tung i januar 1978. Den brukes i dag blant annet til å modellere defibrillering av hjertet.

Grunnlag

Hjertemuskelen består av muskelceller, der man regner området som er på innsiden av disse som det intracellulære området og området som er rundt, utenfor, som det ekstracellulære området. I bidomene-modellen antar man at disse eksisterer overalt, og at hvert punkt i et gitt domene har egenskaper som tilhører hvert av disse. Som vanlig i kontinuumsmodeller er disse egenskapene basert på gjennomsnittsverdier i et lite område rundt et gitt punkt i domenet.
Spenningsforskjell i det ekstracellulære og det intracellulære området, membranpotensialet, karakteriserer alle muskelceller. Dette er vesentlig for hjertet og dets funksjonalitet. Bidomene-modellen kobler sammen ligninger som beskriver et legemets elektriske egenskaper generelt, og ligninger som karakteriserer denne forskjellen.
Muskelfibrene i hjertet er organisert i lag der hvert lag består av «rør» av sarkomerer. Disse er lokalt velorganisert og går i samme retning. Man kan derfor lokalt definere tre vektorer som henholdsvis angir retningen disse går i, retningen på tvers (men i samme lag) og normalen av disse, som vil være på hvers av lagene. Konduktansverdiene til hjertevevet avhenger av denne retningen, og antas å være sterkest i samme retning som muskelfibrene, dernest kommer på tvers av disse og minst i retning av normalen. Den er videre ulik i det ekstracellulære og det intracellulære området.
Friends (band)

Bakgrunn

Gruppen ble etablert i forbindelse med tv-serien Friends på turné på TV4 Sverige høsten 1999. Bert Karlsson plukket ut to jenter og to gutter til gruppen, og de to jentene var Nina Inhammar og Paula Pennsäter. Sistnevnte fikk kort tid etter tilbud om å erstatte Charlotte Nilsson i dansebandet Wizex, et annet av Bert Karlssons danseband. I stedet steppet Kim Kärnfalk inn som Pennsäters etterfølger i Friends. Bert Karlsson innrømte senere at utbyttingen var avtalt med programprodusentene for å skape handling i tv-serien.
Friends deltok i svenske Melodifestivalen 2000 med sangen «När jag tänker på i morgon». Bidraget hendte på andreplass. Året etter deltok gruppen med på nytt i Melodifestivalen med sangen «Lyssna till ditt hjärta» som vant konkurransen. Gruppen fikk dermed representere Sverige i Eurovision Song Contest 2001 i Parken Stadion i København i Danmark. Sangen ble oversatt til engelsk med tittelen «Listen to Your Heartbeat» og endte på femteplass av 23 deltakere.
I 2002 deltok Friends for tredje gang i Melodifestivalen, denna gang med låten «The One That You Need» som bare ble nummer åtte i finalen. Senere samme år ble gruppen oppløst, og medlemmene gikk hvert til sitt. De to kvinnelige gruppemedlemmene, Inhammar og Kärnfalk, dannet duoen Nina & Kim.

Diskografi

Oversikt over Friends' singler og album:
Matthew Morrison

Karriere

Matthew Morrison startet sin karriere med en opptreden på Late Show with David Letterman 4. februar 1999 som medlem i det fiktive boybandet Fresh Step, som var satt sammen for programmet.
 Samme koreografen som hadde koreografien for Fresh Step  var også koreograf for Broadway-musikalen Footloose og ga Morrison en rolle i stykket.
EM i ryttersport 2017 - Sprangridning lag

EM i ryttersport ble arrangert i Gøteborg fra 21 til 27 august 2017. Lagkonkurransen i sprangridning gikk på Nya Ullevi torsdag 24 og fredag 25 august 2017.
Lagene kunne stille inntil 4 ryttere hver, de 3 beste i vær hoppning telte i resultatet. Kun de 10 beste nasjonene etter 1 omgang av lagkonkurransen fikk tellende hopp i 2 omgang.
Studentmållaget i Bergen

Studentmållaget i Bergen (SmiB) er et lokallag i Norsk Målungdom (NMU) som er ungdomsorganisasjonen til Noregs Mållag. Organisasjonen ble først stiftet som en del av Noregs Mållag i 1946, og var med på å starte NMU som Noregs Student- og Elevmållag.
I gamle dager hadde SmiB to gangar i året såkalte «Ofsekveldar» der de kunne ofsa seg over bokmålet. Ofsekveldene ble holdt på Hulen, en studentplass i Bergen, omdøpt «Hola» for anledningen.
SmiB ga ut første utgave av bladet Vestlandsfa'n i 1968
Plaça de Sant Felip Neri

Plaça de Sant Felip Neri er en plass i bydelen Barri Gòtic i distriktet Ciutat Vella i den katalanske byen Barcelona. Den ligger like ved Palau Espicopal, på et sted som var en kirkegård i middelalderen. Plassen er kjent for sin stillhet midt i den ellers travle byen. Den er sirkelforma, og huser kirken Sant Felip Neri, Museo del Calçat (Skomuseet) og en sekskanta fontene.
Kirken Sant Felip Neri ble bygd i 1752. I januar 1938, under den spanske borgerkrigen, ble en bombe sluppet over kirken og drepte 20 barn som søkte tilflukt i den. Man kan fortsatt se spor etter eksplosjonen på kirkens fasade. I 1928 var Antoni Gaudí på vei for å besøke kirken ved Plaça de Sant Felip Neri, da han ble påkjørt av en trikk. Han døde av skadene.
Plassen ble brukt i en scene i filmen Parfymen – Historien om en morder, som er basert på boka «Parfymen» av Patrick Süskind.
Xavi Hernández

FC Barcelona

Xavi er en av FC Barcelonas egenproduserte spillere, og spilte for klubben fra 1991, da han begynte i klubbens juniorakademi La Masía, til han forlot Barcelona som 35-åring etter 2014/2015-sesongen. Han debuterte for Barcelonas førstelag i 1998, 18 år gammel. Den gang spilte han blant annet sammen med senere trener for førstelaget Pep Guardiola og overtok Peps sentrale midtbanerolle da denne forlot klubben i 2001.
Xavi ble stående med 25 trofeer med klubblaget: 8 seiere i La Liga (flest av alle La Liga-spillere gjennom historien), 4 Champions League-seiere, 3 seiere i Copa del Rey, 2 seiere i den europeiske supercupen, 6 seiere i den spanske supercupen og 2 seiere i verdensmesterskapet for klubblag.
14. mars 2015 spilte Xavi sin 750. offisielle kamp for Barcelonas førstelag, da han kom inn som innbytter i bortekampen mot Eibar. 25. april samme år kunne han notere seg for sin 500. La Liga-kamp, da han kom inn som innbytter i bortekampen mot Espanyol. Xavi står bokført med til sammen 85 mål og over 180 målgivende pasninger på disse kampene. Han spilte sin siste kamp for FC Barcelona 6. juni 2015, i finalen i Mesterligaen 2014/2015, hvor han kom inn som innbytter for Andrés Iniesta. Barcelona vant 3-1 over Juventus.

Al-Sadd

I mai 2015 ble det kjent at Xavi ville forlate Barcelona etter sesongslutt, etter 24 år i klubben. Xavi vil avslutte karrieren som aktiv fotballspiller i den qatarske klubben Al-Sadd, der han nå har signert en treårsavtale. I 2019 la han opp som aktiv fotballspiller.

Spania

Xavi debuterte på det spanske landslaget som 19-åring. Han spilte 133 kamper for seniorlandslaget, og scoret 12 mål. I Europamesterskapet i 2008 ble han av UEFA kåret til mesterskapets beste spiller.
I august 2014 annonserte Xavi at han trakk seg fra videre landslagsspill.
Klinkenberg gruve

Klinkenberg gruve eller Klinkengruven var en de mindre gruvene til Røros Kobberverk for utvinning av kobbermalm. Gruven ligger på snaufjellet i Klinkenhåmmåren tre km nord for Aursunden og ca 22 km nordøst for Røros. Gruven hadde periodevis regulær drift i årene 1668-1892 og forsøksdrift 1906-07. Til sammen ble det tatt ut ca. 1600 t kobbermalm (med ca. 3% Cu) og 1400-2000 t svovelkis (med ca. 2% Cu).
Forekomsten ble funnet i 1668 og ble drevet i en rekke korte perioder: 1668-86, 1688-91, 1746-71, 1793-1801, 1815-31, 1837-40 og 1881-91. De første årene ble forekomsten drevet av Øresundske Kobberverk, før Røros Kobberverk overtok i 1693 og drev frem til 1831. I 1837 overtok Klinkenberg Interessentskap, men fikk ikke smeltet malmen, så Røros Kobberverk overtok rettighetene igjen i 1840. I 1881 gjorde kobberverket en avtale med gårdbrukerne i området som fikk forpakte gruven og levere malm til kobberverket. Dette pågikk fram til 1892, da gruven ble nedlagt. Forsøksdrift i 1906-1907 førte ikke til ny drift av gruven, ettersom den lå for langt unna smeltehytten i Røros til at driften kunne lønne seg.
Altiapa

Utseende

Ganske små, brune sommerfugler. Bakvingen er litt uttrukket bakover. Oversiden er ensfarget brun, undersiden har gjerne hvite bånd og er ellers brunspraglete.

Utbredelse

Slekten er utbredt på Ny-Guinea.
Firth of Tay

Firth of Tay (skotsk-gælisk Linne Tatha) er en fjord eller dyp vik (skotsk firth) i Skottland mellom områdene Fife, Perth and Kinross, byen Dundee og området Angus inn til Skottlands største elv i henhold til vannstrøm, elven Tay, derav navnet Firth of Tay, bokstavelig «elven Tays fjord». Fjorden har en maksimal bredde på 4,8 km ved Invergowrie.
To broer krysser fjorden, Tay vegbro og Tay jernbanebro.
Det er en betydelig øy i Firth of Tay, den myrlendte Mugdrum Island.
Firth of Tay og elven Eden Estuary ble den 28. juli 2000 utpekt som et «Ramsarsted» i henhold til Ramsar-konvensjonen, en internasjonal avtale for bevaring og bærekraftig bruk av våtmarker.
Det er et sund i Antarktis som også kalles for Firth of Tay, oppdaget i 1892-93 av kaptein Thomas Robertson fra Dundee Hvalfangstekspedisjon, og navnga sundet etter det i Skottland. Han døpte også øya Dundee Island etter den fremste byen i det skotske sundet.
Et utvalg av bevegelser

Et utvalg av bevegelser er et musikkalbum med NXP, utgitt i 2008.
Ve (Kristiansand)

Ve er ei grend ved Riksvei 41 i Tveit, sør for Tovdalselva i Kristiansand.  Ve skole er en grunnskole med elever fra 1. til 10 klassetrinn. I Ve ligger også Tveit skisenter med skitrekk så lenge det er snø.
Navnet Ve tyder på at det var et gammelt kultsted her.  Odins brødre het Vilje og Ve.
Oonotus

Utseende

Små (ca. 10 millimeter), brede, mattsvarte hjortebiller. Hannens kjever er knapt forstørrede. Pronotum har rundede sider, både pronotum og dekkvingene har mer eller mindre omfattende, skjellkledte felter.

Levevis

Larvene utvikler seg i råtne trestammer.

Utbredelse

Slekten lever i det sørlige Afrika (Zimbabwe, Sør-Afrika).